
REPUBLIKA HRVATSKA
TRGOVAČKI SUD U ZAGREBU
Zagreb, Amruševa 2/II							7 St-4257/16-26

U  I M E  R E P U B L I K E  H R V A T S K E
R J E Š E N J E

	Trgovački sud u Zagrebu po sucu pojedincu Vesni Malenica kao stečajnom sucu u prethodnom postupku radi utvrđivanja pretpostavki za otvaranje stečajnog postupka nad dužnikom KUŠINEC-TRANSPORT d.o.o., Sveti Ivan Zelina, Laktec 50, OIB 13674428460, 1. lipnja 2017.

r i j e š i o  j e

	1. Obustavlja se prethodni postupak radi utvrđivanja pretpostavki za otvaranje stečajnog postupka nad dužnikom KUŠINEC-TRANSPORT d.o.o., Sveti Ivan Zelina, Laktec 50, OIB 13674428460.
	2. Stavlja se van snage rješenje ovog suda broj St-4257/16-6 od 8. veljače 2017. u dijelu koji se odnosi na uplatu predujma u iznosu od 10.000,00 kn.
3. Odbacuje se prijedlog predlagatelja Financijska agencija, RC Zagreb, Podružnica Zagreb, Trg svibanjskih žrtava 1995. 1, OIB 85821130368, za otvaranje stečajnog postupka nad dužnikom KUŠINEC-TRANSPORT d.o.o., Sveti Ivan Zelina, Laktec 50, OIB 13674428460.

Obrazloženje

	Predlagatelj Financijska agencija (dalje: FINA) podnio je ovom sudu 10. svibnja 2016. prijedlog za otvaranje stečajnog postupka nad gore navedenom pravnom osobom.
	U svom prijedlogu predlagatelj navodi da dužnik ima evidentirane neizvršene osnove za  plaćanje u neprekinutom razdoblju od 344 dana u ukupnom iznosu od 102.069,52 kn.
	Dužnik ima dva zaposlenika.
	Rješenjem ovog suda broj St-4257/16-7 od 8. veljače 2017. pokrenut je prethodi postupak nad dužnikom i određeno je ročište radi rasprave o pretpostavkama za otvaranje stečajnog postupka nad dužnikom.
	Rješenjem ovog suda broj St-4257/16-6 od 8. veljače 2017., pozvane su odgovorne osobe dužnika na plaćanje predujma i dodatnog iznosa predujma u smislu odredbe čl. 114 Stečajnog zakona (NN 71/15).
	Zaključkom suda broj St-4257/16-3 od 8. veljače 2017. pozvana je FINA da dostavi Potvrdu iz čl. 6 st. 2 Stečajnog zakona kao i Očevidnik o redoslijedu naplate za dužnika.
	Iz Potvrde FINA-e od  13. veljače 2017. proizlazi da dužnik ima evidentirane neizvršene osnove za plaćanje u neprekinutom razdoblju od 874 dana, u iznosu od 57.229,29 kn.
	Na ročištu radi utvrđivanja pretpostavi za otvaranje stečajnog postupka, održanom 1. lipnja 2016. direktor dužnika protivio se prijedlogu za otvaranje stečajnog postupka, navodeći da dužnik obavlja djelatnost, a račun dužnika nije u blokadi, o čemu je dostavio u spis Potvrdu FINA-e iz koje proizlazi da dužnik na dan izdavanja Potvrde 30. svibnja 2017., nema evidentiranih nepodmirenih obveza.
Odredbom čl. 128 st. 9 Stečajnog zakona propisano je da će sud obustaviti postupak ako dužnik do završetka prethodnog postupka postane sposoban za plaćanje. 
Stoga je, temeljem odredbe čl. 128 st. 9 Stečajnog zakona valjalo riješiti kao u točki 1. izreke rješenja.
	Odluka iz točke 2. izreke rješenja posljedica je odluke o obustavi postupka i anuliranju  poduzetih radnji tijekom postupka, a što se prvenstveno odnosi na poziv na uplatu troškova za vođenje postupka.
	Obveza plaćanja predujma u iznosu od 1.000,00 kn temelji se na odredbi čl. 114 st. 1 Stečajnog zakona. Ista obveza je posljedica podnošenja prijedloga od strane FINA-e, a u trenutku kada je obveza podnošenja prijedloga sasvim izvjesno postojala, obzirom da je dužnikom račun bio blokiran zakonom propisan period za podnošenje prijedloga, a uprava društva nije postupila shodno odredbama Stečajnog zakona.
	Kako je tijekom postupka na temelju dostavljene dokumentacije utvrđeno da je dužnik sposoban za plaćanje, te je na taj način prestao postojati stečajni razlog, valjalo je temeljem odredbe čl. 115 st. 1 Stečajnog zakona prijedlog odbaciti i riješiti kao u točki 3. izreke rješenja.
Zagreb, 1. lipanj 2017.

									SUDAC:
									Vesna Malenica v. r. 

POUKA O PRAVNOM LIJEKU: 
	Protiv ovog rješenja, nezadovoljna stranka može uložiti žalbu Visokom trgovačkom sudu Republike Hrvatske u roku od 8 dana po primitku rješenja, a ulaže se putem ovog Suda u 2 primjerka za Sud i po 1 za svaku protivnu stranku. 

Za točnost otpravka – ovl. službenik
								Kristina Švajger

